《闲思十首次代内赠韵 其九》
明代·江源

嫁来曾不识南邮，昨夜分明梦远游。椰叶桐花江上路，瘴烟蛮雨眼中忧。

归期有约郎应至，卜筮无凭妾更愁。会合几何离索久，不如双燕傍池头。

作者简介：明广东番禺人，字一原。成化五年进士。任上饶知县，清讼狱，百姓感服。迁户部主事，历郎中，清慎自持，且有文誉。以忤权贵出为江西按察佥事。综理屯田水利，烛奸刷弊，不动声色。擢四川副使，乞休归，优游泉石，以诗自娱。卒年七十二。有《桂轩集》。